Publication: Magyar Közlöny
Issue: MK-2011-22 (Year: 2011, Number: 22)
Era: contemporary
Section: 2011. évi XII. törvény
Paragraph Index: 516

4. oszlopban szereplő megfelelő szabály mindazon termékekre vonatkozik, amelyek a Harmonizált Rendszer szerint az árucsoport vámtarifaszámai vagy az 1. oszlopban összevont bármely vámtarifaszám alá tartoznak. 2.3. Amennyiben a jegyzékben egy vámtarifaszámon belüli különböző termékekre különböző szabályok vonatkoznak, minden egyes francia bekezdés tartalmazza a vámtarifaszám azon részének leírását, amelyre a 3. vagy a 4. oszlopban szereplő megfelelő szabály vonatkozik. 2.4. Amennyiben az első két oszlopban szereplő tételre egy – mind a 3., mind a 4. oszlopban megállapított – szabály vonatkozik, az exportőr választhat – alternatívaként –, hogy vagy a 3. oszlopban szereplő szabályt, vagy a 4. oszlopban szereplő szabályt alkalmazza. Ha a 4. oszlopban nincs származási szabály, akkor a 3. oszlopban szereplő szabályt kell alkalmazni.

Source: https://magyarkozlony.hu/hivatalos-lapok/5267c0b5f1a368bf690f44380085ad7ee2f5d77b/dokumentumok/00d82f3c382d8b9a45e6f2cd4be9066bbd42f888/letoltes